b'\n_START_ARTICLE_\nTetran\xc3\xadquid\n_START_SECTION_\nDescripci\xc3\xb3\n_START_PARAGRAPH_\nEls membres d\xe2\x80\x99aquesta fam\xc3\xadlia d\xe2\x80\x99\xc3\xa0cars fan menys d\xe2\x80\x991 mm de llarg i tenen color diversos. Els seus ous s\xc3\xb3n inicialment esf\xc3\xa8rics i transparents i les teranyines serveixen de protecci\xc3\xb3 a les seves col\xc3\xb2nies contra els depredadors.\n_START_SECTION_\nCicle vital\n_START_PARAGRAPH_\nLes condicions ambientals c\xc3\xa0lides i seques afavoreixen la seva proliferaci\xc3\xb3, ja que aleshores els ous es desclouen en uns tres dies i en cinc dies m\xc3\xa9s ja s\xc3\xb3n madurs sexualment. Una sola femella d\xe2\x80\x99aquest \xc3\xa0car pot tenir una descend\xc3\xa8ncia d\xe2\x80\x99un mili\xc3\xb3 d\xe2\x80\x99individus en tan sols un mes. Un cicle vital tan accelerat permet a aquests \xc3\xa0cars adaptar-se al plaguicides qu\xc3\xadmics produint resist\xc3\xa8ncies a la seva mat\xc3\xa8ria activa i fer-lo in-efectiu._NEWLINE_Aquests \xc3\xa0cars, com tamb\xc3\xa9 els himen\xc3\xb2pters i alguns hom\xc3\xb2pters, s\xc3\xb3n arrenotocs (una forma de partenog\xc3\xa8nesi): les femelles s\xc3\xb3n diploides i els mascles haploides. Els ous fertilitzats donen femelles diploides i els no fertilitzats donen, exclusivament, mascles haploides.'